CELEX: C2007/095/37
Language: fi
Date: 2007-04-28 00:00:00
Title: Asia C-84/07: Kanne 15.2.2007 — Euroopan yhteisöjen komissio v. Helleenien tasavalta

28.4.2007   
            
            
               FI
            
            
               Euroopan unionin virallinen lehti
            
            
               C 95/21
            
         Kanne 15.2.2007 — Euroopan yhteisöjen komissio v. Helleenien tasavalta
   (Asia C-84/07)
   (2007/C 95/37)
   Oikeudenkäyntikieli: kreikka
   Asianosaiset
   
      Kantaja: Euroopan yhteisöjen komissio (asiamiehet: G. Savvos ja H. Støvlbæk)
   
      Vastaaja: Helleenien tasavalta
   Vaatimukset
   
               —
            
            
               Yhteisöjen tuomioistuimen on todettava, että Helleenien tasavalta ei jäljempänä esitettyjen konkreettisten toimien takia ole noudattanut direktiiviä 89/48/ETY täydentävästä ammatillisen koulutuksen tunnustamista koskevasta toisesta yleisestä järjestelmästä 18.6.1992 annetun neuvoston direktiivin 92/51/ETY (1) 3 artiklan, 4 artiklan 1 kohdan b alakohdan eikä 12 artiklan mukaisia velvoitteitaan.
            
         
               —
            
            
               Helleenien tasavalta on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Komission mukaan Helleenien tasavalta kieltäytyy tutkimasta ja tunnustamasta optikkojen tutkintotodistuksia, jotka jokin italialainen oppilaitos on antanut tietyn kreikkalaisen oppilaitoksen kanssa tehdyn franchisingsopimuksen perusteella.
   Komissio väittää, että perustavanlaatuinen seikka, jonka Kreikan viranomaiset voivat todeta, on se, mahdollistaako tutkintotodistus kyseisen ammatin harjoittamisen aloittamisen, ja että sillä seikalla, onko kyseessä oleva tutkintotodistus annettu franchisingsopimuksen perusteella, ei ole merkitystä sille, että Kreikan viranomaiset tunnustavat sen. Direktiivissä 92/51 ei tehdä mitään eroa tämän suhteen. Niinpä komissio väittää, että nyt esillä olevassa asiassa ei ole kyse EY:n perustamissopimuksen 149 ja 150 artiklasta eikä myöskään Kreikan perustuslain 16 §:stä, koska nämä tutkintotodistukset ovat italialaisten eivätkä kreikkalaisten oppilaitosten, joiden kanssa italialaiset laitokset ovat tehneet franchisingsopimuksia, laillisesti antamia.
   Näiden syiden vuoksi myös se, että Kreikan viranomaiset ovat kieltäytyneet tutkimasta ja tunnustamasta edellä mainittuja italialaisia tutkintotodistuksia, merkitsee direktiivin 92/51 3 ja 12 artiklan rikkomista. Lisäksi komission mukaan, ja kuten asiaa koskevista kanteluista ilmenee, Kreikan viranomaiset ovat velvoittaneet kantelijat, jotka ovat hakeneet Italiassa hankkimiensa optikon todistustensa tunnustamista, suorittamaan sopeutumisajan. Komissio väittää, että sopeutumisaika on ristiriidassa direktiivin 92/51 4 artiklan 1 kohdan b alakohdan kanssa, sillä kyseisen alakohdan nojalla Kreikan viranomaisten velvollisuutena on antaa hakijoina oleville ulkomaalaisille oikeus valita sopeutumisajan tai kelpoisuuskokeen välillä.
   
      (1)  EYVL L 209, 24.7.1992, s. 25.